Monialainen oppimiskokonaisuus

Luokka-aste: 2 lk.

**Teema:** Avaruus

**Tavoite:** Jakson aikana tutustumme aurinkokunnan taivaankappaleisiin.

Opitaan vuorokauden ajat.

Opitaan nimeämään planeetat.

Oppilaat saavat kokemuksia ja elämyksiä toiminnollisuuden kautta, yksin ja ryhmässä.

Opetellaan roolileikin avulla toimimaan ryhmässä erilaisten ihmisten kanssa

 Monialaiseen oppimiskokonaisuuteen sisältyvät L1 – L5.

**Jaksotus:** Kaksi viikkoa (n. 20 h)

**Oppiaineet**: Musiikki, kuvataide, ympäristötieto, liikunta, käsityö, äidinkieli

**Ensimmäinen päivä**

* Avaruuteen matkustaminen (motivointina tarina tms.). Tarinaa tukee musiikki, laulut tai äänimaailma.
* Keskustelu ryhmissä tai yhdessä, mitä oppilaat jo tietävät avaruudesta.
* Keskustelun pohjalta jokainen tekee oman kuvataidetuotoksen (mahdollisesti portfolion kansikuva).

**Toinen päivä**

* Tarina jatkuu: avaruusmatkustajat ihmettelevät tähtiä.
	+ Tähtiin liittyviä lauluja tai musiikkia.
	+ Leikit esim. Musta aukko (haihippa)
	+ SkyMap
	+ Oman tähtikuvion suunnittelu. (Ensimmäisin yllätys 🡪 taivaalle on syntynyt uusi tähtikuvio 🡪 uutinen lehteen asiasta)

**Kolmas päivä**

* Tarina jatkuu: pyrstötähdet ja tähdenlennot
	+ Pyrstötähden askartelu 🡪 heitto- ja kiinniottoharjoituksia
		- silmä – käsi yhteistyö, reagointi- ja keskittymisharjoituksia, rentoutus
		- omapuoli puhtaana – leikki

**Neljäs päivä**

* Tarina jatkuu: Aurinko
	+ havainnollistaminen; esim. vuorokauden ajat, auringonpimennys,
	+ runo Auringosta
	+ lauluja (esim. Aurinko on typerä, Iltatähtien laulu 🡪 Musiikin mestarit 1 – 2)

**Viides päivä**

* Tarina jatkuu: planeetat
	+ yllätys 🡪 luokkaan on ilmestynyt planeetat
	+ planeetat nimetään ja niitä harjoitellaan erilaisilla lauluilla tai runoilla (esim. Planeettaräppi, Planeettalaulu ja Planeettablues 🡪 Musiikin mestarit 1 - 2)
	+ kirjallinen työ planeetoista

**Kuudes päivä**

* Tarina jatkuu: avaruusmatkalaiset törmäävät avaruuden asukkaisiin
	+ ryhmiin jakautuminen 🡪 ryhmän jäsenet päättävät, miltä planeetalta he ovat
		- millainen planeetta on 🡪 kirjallinen tuotos
		- lauletaan avaruusaiheisia lauluja

**Seitsemäs päivä**

* Tarina jatkuu: ryhmä askartelee/piirtää perheen oman planeetan asukkaista
	+ henkilötietolomakkeen tekeminen hahmosta (ystäväkirja)

**Kahdeksas päivä**

* Tarina jatkuu: kutsu Aurinkokunnan juhliin (yllätys)
	+ sanakirja oman planeetan kielestä tietokoneella (jotta tulee ymmärretyksi juhlissa; hei, mitä sinulle kuuluu, minä olen …, minulle kuuluu hyvää jne.)
	+ ryhmä harjoittelee/valmistelee esitelmän omasta planeetastaan

**Yhdeksäs päivä**

* Tarina jatkuu: matkustus juhlille
	+ liikunnallinen päivä 🡪 leikkejä, eläytymistä, ilmaisua yms.

**Kymmenes päivä**

* Tarina jatkuu: juhlat Maassa
	+ tutustuminen, oman kielen esittely, esitelmät
	+ yhteinen leikkihetki (tanssi, laulut, avaruusdisko? yms.)
	+ tarjoilu ja seurustelu

Jakson päätyttyä keskustellaan eri kulttuurien kohtaamisesta, erilaisuudesta, suvaitsevaisuudesta jne.

Tarinan kirjoittaminen

* mielipidekirjoitus, mielikuvituskirjoitus, kokemuksia avaruusjaksosta… 🡪 portfolion tekeminen